Υπέροχα πλάσματα

Υπέροχα Πλάσματα είναι μία ελληνική κωμική τηλεοπτική σειρά, παραγωγής 2007-2008, που δημιουργήθηκε από τη Μυρτώ Κοντοβά και προβλήθηκε από τον τηλεοπτικό σταθμό Alpha TV από τις 25 Σεπτεμβρίου του 2007 μέχρι την 1η Ιουλίου του 2008. Τη σκηνοθεσία των επεισοδίων της σειράς έχουν αναλάβει ο Νικόλας Δημητρόπουλος, η Μαρία Λάφη και η Κατερίνα Φιλιώτου ενώ την παραγωγή της σειράς είχε η εταιρία Studio ATA.

Κύριο θέμα της σειράς η ζωή και η φιλία τριών 35αρηδων, δύο γυναικών και ενός άνδρα, στην Αθήνα του σήμερα. Τα Υπέροχα Πλάσματα προβλήθηκαν για μία τηλεοπτική σεζόν και αποτελούνται συνολικά από 26 επεισόδια. Η σειρά ασχολείται αρκετά με θέματα όπως η σύγχρονη άλλα και η παλιότερη μουσική, τη μουσική βιομηχανία, γεγονότα που λαμβάνουν χώρα στην Αθήνα του 2007, πρόσωπα που απασχολούν την επικαιρότητα, άλλα και τις σχέσεις των νέων, και όχι μόνο, ανθρώπων άλλα και το lifestyle των ανθρώπων στην πρωτεύουσα. Η σειρά μετά την ολοκλήρωσή της προβάλλεται κάθε χρόνο σε επανάληψη από το ίδιο κανάλι.

Πλοκή
Η φιλία μεταξύ της Μητσάκι, του Μπίλι και της Έλης μετρά αρκετά χρόνια και ο ένας γνωρίζει τα πάντα για τον άλλο. Το Μητσάκι ζει ανέμελα τη ζωή της χωρίς δεσμεύσεις ενώ εργάζεται ως παραγωγός σε ραδιοφωνικό σταθμό παίζοντας μόνο ψαγμένη, μη-εμπορική μουσική ενώ είναι πολύ καλή φίλη με τον διευθυντή της Άρη Φι, με τον οποίο διαφωνεί σε όλα. Ο Μπίλι είναι ομοφυλόφιλος, περνάει μέρος της ζωής του με τη θεία του, Καραμέλα, η οποία τον μεγάλωσε ενώ εργάζεται ως δημοσιογράφος σε εφημερίδα. Η Έλη θέλει να κάνει σοβαρή σχέση και οικογένεια γνωρίζοντας τον έρωτα ενώ είναι ακόμη κολλημένη με τον πρώην της Ηλία Χι, και με την πρώτη ευκαιρία γυρνάει πίσω σε αυτόν όταν της το ζητήσει. Ακόμη εργάζεται ως υπεύθυνη δημοσίων σχέσεων σε μεγάλη δισκογραφική εταιρία την οποία διοικεί η Στεφανία μία στρυφνή και αυστηρή γυναίκα που σιχαίνεται οτιδήποτε σχετίζεται με την ποιότητα.

Επισκόπηση σειράς
 Κύκλος Επεισόδια Α' Προβολή Πρεμιέρα κύκλου Φινάλε κύκλου 1 26 25 Σεπτεμβρίου 2007  1 Ιουλίου 2008

Διανομή
ΗθοποιόςΡόλοςΜυρτώ ΑλικάκηΜητσάκιΓιώργος ΠυρπασόπουλοςΜπίλι ΛουκούμηςΦαίδρα ΔρούκαΈληΘέμις ΜπαζάκαΣτεφανίαΒλαδίμηρος ΚυριακίδηςΗλίας ΧιΕλένη Ανουσάκηθεία ΚαραμέλαΜαρία ΚωνσταντάκηΜαρίαΜιχάλης ΜαρίνοςΆρης Φι

Έκτακτες συμμετοχές

Ειρήνη Γεωργιάδου ως συνάδελφος Έλλης (12 επεισόδια)
Ναταλία Καλημερατζή ως Αναστασία (12 επεισόδια)
Ιωάννα Σταυροπούλου ως συνάδελφος Έλλης (12 επεισόδια)
Ηλέκτρα Σαράντη ως Ιωάννα (12 επεισόδια)
Νίκος Κεντζέας υποδυόμενος τον εαυτό του (10 επεισόδια)
Αντώνης Καρυστινός ως Γρηγόρης (6 επεισόδια)
Χρήστος Μουστάκας υποδυόμενος τον εαυτό του (5 επεισόδια)
Αποστόλης Τότσικας ως Παναγιώτης (5 επεισόδια)
Λορέντζος Φραγκούλης ως Μάνος (5 επεισόδια)
Θέμης Γεωργαντάς υποδυόμενος τον εαυτό του (3 επεισόδια)
Παρασκευή Μπαγιάστα υποδυόμενη τον εαυτό της (3 επεισόδια)
Μαρίνος Δεσύλλας ως ωραίος φλώρος (2 επεισόδια)
Νίκος Βαμβακούλας υποδυόμενος τον εαυτό του (2 επεισόδια)

Γιώργος Γιαννούτσος υποδυόμενος τον εαυτό του (2 επεισόδια)
Φώτης Μπάτζας ως Βασιλάκης (2 επεισόδια)
Άντζυ Μπακομήτσου υποδυόμενη τον εαυτό της (2 επεισόδια)
Δήμητρα Γαλάνη ως Φωτεινή (1 επεισόδιο)
Σταμάτης Κραουνάκης υποδυόμενος τον εαυτό του (1 επεισόδιο)
Γιώργος Μαζωνάκης υποδυόμενος τον εαυτό του (1 επεισόδιο)
Μαρία Κορινθίου υποδυόμενη τον εαυτό της (1 επεισόδιο)
Σοφία Καρβέλα υποδυόμενη τον εαυτό της (1 επεισόδιο)
Χρήστος Μάντακας ως Ιωσήφ (1 επεισόδιο)
Αντώνης Καρπετόπουλος υποδυόμενος τον εαυτό του (1 επεισόδιο)
Δημήτρης Καμπερίδης ως Νίκος (1 επεισόδιο)
Λευτέρης Βασιλάκης ως Νίκος (1 επεισόδιο)
Γιάννης Παπαθανάσης ως ταξιτζής (1 επεισόδιο)

Παραπομπές

Κατηγορία:Τηλεοπτικές σειρές Alpha
Κατηγορία:Ελληνικές κωμικές τηλεοπτικές σειρές